BMW S1000RR

BMW S1000RR on BMW Motorradin valmistama moottoripyörämalli. Pyörä suunniteltiin aluksi Superbike World Championship kilpailusarjaa varten, ja sitä valmistettiin aluksi vain 1000 kappaletta kauden 2009 luokitusta vartenhttp://www.motorcyclenews.com/MCN/News/newsresults/mcn/2008/april/14-20/apr1608bmwoficiallyunveilsworldsuperbikecontender/, mutta tuotantoa laajennettiin kaupallisia markkinoita varten vuodelle 2010. Se sisältää paljon kilpaurheilusta tuttua tekniikkaa kuten yhteistyössä toimivat luistonesto- sekä ABS-järjestelmä joiden toimintaan vaikuttaa mm. hetkellinen kallistuskulma.

Suorituskyky ja varustelu
Moottori
BMW S1000RR:n nelisylinterinen rivimoottori yhden litran iskutilavuudella tuottaa 193 hv huipputehon 13000 1/min käyntinopeudella, sekä 112 Nm väännön 9750 1/min käyntinopeudella. Kevyeen rakenteeseen yhdistettynä tämä antaa 183 kg:n kuivapainolla ja kampiakselilta lasketulla huipputeholla rajun 1,05 hv/kg tehopainosuhteen.
Kuusiportainen manuaalivaihteisto välittää tehon ”anti-hopping”-kytkinkruunuisen monilevykytkimen kautta. Pyörä on varustettu myös poiskytkettävällä luistonestojärjestelmällä.  2022 teho kasvoi 209 hv:aan.https://www.bike.fi/bmw-s1000rr-uudistuu-27-hv-lisaa-tehoa-ja-3-km-h-vahemman-huippunopeutta/

Jousitus ja runko
Pyörän runko on toteutettu alumiinisella palkkirungolla, lisäksi moottori on osittain osana kantavaa rakennetta. Keulassa on Sachin valmistama 46 mmØ USD teleskooppihaarukka 120 mm joustomatkalla, sekä paluuvaimennuksen ja sisäänjouston säädöllä. Takapyörän heilahduksenvaimennuksesta huolehtii 130 mm joustomatkan tarjoama kaasulisäsäiliöllinen monoheilahduksenvaimennin kiinnitettynä alumiiniseen takahaarukkaan. Takajousituksessa on portaattoman sisäänjouston ja paluuvaimennuksen säädön lisäksi hitaalle sekä nopealle ajolle omat asetuksensa. 

Jarrut
S1000RR:n etupyörän jarruina ovat kaksi 320 mm levyjarrua kelluvilla radiaalikiinnitteisillä nelimäntäisillä jarrusatuloilla.  Takana on yksi 220 mm levyjarru kelluvalla yksimäntäisellä jarrusatulalla. Jarrut ovat Brembon valmistamia ja ne ovat lukkiutumattomat. Tätä ominaisuutta varten käytetään BMW Motorradin itse kehittämää järjestelmää.

Kilpapyörä
Superbike World Championship -kilpailuissa käytettävä pyörä eroaa markkinoille valmistetusta tietyiltä osin. Moottorin on korkeaviritteisempi tuottaen 200 hv (150 kW) 14000 1/min käyntinopeudella. Myös puristussuhde on korkeampi.  Kilpaversion etuhaarukka on Öhlinsin valmistama, täysin säädettävä sekä 3 mm halkaisijaltaan ohuempi. Myös vanteet eroavat tuotantoversion 17-tuumaisista ollen edessä 16,5 tuumaa ja takana 16 tuumaa. Vanteiden valmistaja on autourheilusta tunnettu OZ-Group. Suurin ero on painossa jota on tuotantoversiota huomattavasti vähemmän. Tämä on saatu aikaan riisumalla kilpailukäytössä tarpeettomia osia, sekä mm. hiilikuituisilla katteilla.

BMW M 1000RR 
pienoiskuva|M 1000 RR 50 Years M
2021 esiteltiin 212-hevosvoimainen M-versio.https://moottori.fi/ajoneuvot/jutut/bmw-m-1000-rr-ensimmainen-m-tunnusta-kantava-bmw-moottoripyora/ Jarrut ovat BMW:n ja Nissinin yhdessä kehittämät.https://moottori.fi/ajoneuvot/jutut/maistiainen-bmw-m-1000-rr-lajinsa-ensimmainen/ 2022 esiteltiin M 1000 RR 50 Years M – BMW Motorsport GmbH:n 50-vuotisjuhlan kunniaksi.https://www.bike.fi/bmw-m-1000-rr-50-years-m-bmw-motorsport-gmbhn-50-vuotisjuhlan-kunniaksi/ M 1000 RR saa Euro 5+ -päivityksessä kuusi lisähevosvoimaa, joten maksimiteho on nyt 218 hevosvoimaa.https://www.bike.fi/bmw-paivittaa-tonniarrat/ BMW julkisti erikoismallin World Superbike -sarjan mestaruuspyörästään, BMW M RR WSBK Champions Editionin. Pyörää valmistetaan vain 54 kappaletta.https://www.motouutiset.fi/fi/moottoripyorat/uutiset/14255/BMW-valmisti-maailmanmestarinsa-kisapy%C3%B6r%C3%A4st%C3%A4-replikan-%E2%80%93-tarjolla-vain-54lle-onnelliselle-BMW.htm

 Lähteet 

Aiheesta muualla 
 S 1000RR Suomen maahantuojan sivustolla  
 M 1000RR Suomen maahantuojan sivustolla  

S1000RR